section_heading: Pozadina
paragraph_text: Izrada Mezzaninea bio je stresan posao. Sastav se skoro raspao zbog tenzija među članovima. Nisu se slagali oko toga kojim glazbenim smjerom krenuti pri izradi novih pjesama. Robert Del Naja prvo je počeo semplirati albume novog vala izvođača kao što su Wire i Gang of Four: u pitanju je glazba koju je slušao kao tinejdžer. Želio je da Massive Attack snimi album čija će atmosfera odražavati uznemirenost i paranoju prisutnu u glazbi kasnih 1970-ih. Grant Marshall, također obožavatelj novoga vala, podržao je tu ideju jer se želio odmaknuti od "urbanog soula" prisutnog na prethodnom albumu Protection, no Andrew Vowles bio je skeptičan. Tijekom sesija Vowles i Marshall radili su na glazbenim petljama bas-gitare i bubnjeva, a Del Naja nastavio je eksperimentirati koristeći se materijalom s albuma novoga vala. Međutim, tijekom snimanja skupina je odlučila objaviti novu pjesmu, "Superpredators", koja sadrži semplove pjesme "Metal Postcard skupine Siouxsie and the Banshees; pjesma se pojavila u glazbi za film ŠakalMassive Attack – Mezzanine. Virgin – VJCP-25360. CD, Album Japan.